JY LEES NOU Sjokolade-roomyshorinkies
20 min. + 1 uur rus Bereidingstyd
10 horinkies Porsies
5 minute Gaarmaaktyd
70g (125ml) meel
3 ekstragroot eierwitte, geklits
sowat 60ml gesmelte donkersjokolade
20 min. + 1 uur rus
1. Vir die beslag Sif die droë bestanddele saam in ’n mengbak en klits die eierwitte geleidelik by tot glad. Klits dan die botter in ’n straaltjie by. Bedek die beslag en sit dit vir 1 uur in die yskas om te verdik voor gebruik; dit sal dan makliker smeer.
2. Maak ’n stensil Knip die rand van ’n 2-liter-roomysbak se deksel af en trek ’n 14cm-sirkel daarop met behulp van ’n poedingbakkie. Sny die sirkel uit met ’n skêr of nutsmes. Maak ook ’n kegelvorm of twee uit foelie om die horinkies te help vorm.
3. Smeer die beslag Voorverhit die oond. Sit die stensil op ’n vel bakpapier neer en smeer met ’n paletmessie ’n eweredige laag beslag oor die uitgesnyde opening. Lig die stensil versigtig op en maak nog ’n sirkel langsaan op dieselfde vel bakpapier. Sit die papier met die beslagsirkels versigtig op ’n bakplaat. Herhaal met al die beslag.
Wenk Dis raadsaamom net twee sirkels op’n slag te bak.
4. Vorm die horinkies Bak elke bakplaat vir sowat 5 minute tot die sirkels ligbruin van kleur is – gee die bakplaat halfpad deur die baktyd ’n 180 °-draai en hou maar dop, want oonde verskil en die dun beslag brand vinnig. Werk vinnig sodra dit uit die oond kom: Lig die eerste deegsirkel met ’n paletmes van die papier en draai dit dadelik om die foeliekegel in die vorm van ’n horinkie; dra handskoene as jou vingers brand. Herhaal met die tweede sirkel.
Wenk As die tweede koekie reeds te hard geword het om te vou, sit dit weer vir ’n minuut in die oond om te versag.
5. Rond af Laat al die horinkies heeltemal afkoel. Om te verseker die punte is dig toe, doop dit in gesmelte donkersjokolade en dan in strooiversiersel. Dit lyk mooi en steek enige vou-foute weg.
Wenk ’n Klein malvalekker of ’n Whisper onderin die punt sal ook keer dat die roomys daar uitdrup.
Meer oor: sjokolade| tuis september 2018| roomys